text: Store mængder børneporno sender 56-årig mand 15 måneder i fængsel
  09 november 2016 kl. 10.55
  Børneporno i form af mange tusinde billeder og film sender 56-årig mand 15 måneder i fængsel.
  Den 56-årige blev dømt efter, at politiet fandt over 113.000 billeder og 6000 film på hans forskellige computere. Desuden har han delt flere end 2000 film med børneporno via internettet.
  Retten i Esbjerg afsagde dommen tirsdag. Det oplyser anklagemyndigheden ved Syd- og Sønderjyllands Politi på Twitter.
  Manden erkendte, at materialet var fundet i hans computere - men nægtede sig iøvrigt skyldig og har anket dommen til Vestre Landsret.
  56-årig mand idømt 1 år og 3 mdr. for besiddelse af over 113.000 billeder, 6000 film og deling af over 2000 film med børneporno #anklager
  
  